GODIŠNJE IZVJEŠĆE O IZVRŠENJU PROGRAMA RADA TURISTIČKE ZAJEDNICE OPĆINE TKON ZA 2023.



Tkon, ožujak 2024.

UVOD

U skladu s odredbama članka 57. zakona o turističkim zajednicama i promicanju hrvatskog turizma (NN 52/19 i 42/20) Turistička zajednica Općine Tkon donosi Izvješće o izvršenju programa rada za 2023. godinu.

Turistička zajednica Općine Tkon je u 2023. godini provodila aktivnosti sukladno Godišnjem programu rada i financijskom planu za 2023. godinu kao i prema naknadno usvojenim Izmjenama i dopunama godišnjeg programa rada i financijskog plana.

Sve provedene aktivnosti bile su usklađene s zakonskim odrednicama, strateškim dokumentima i akcijskim planovima i to:

* Strategija razvoja održivog turizma do 2030;
* Strateški plan Ministarstva turizma za razdoblje 2020.-2022.;
* Glavni plan razvoja turizma Zadarske županije 2013. – 2023.;
* Regija Zadar Brend – priručnik turističke destinacije Zadarske županije.

Podaci o ostvarenom turističkom prometu TZO Tkon

Turistička zajednica Općine Tkon je u periodu od 1.1. do 31.12.2023. ostvarila ukupni fizički turistički promet od 15.674 dolazaka i 135.723 noćenja što je u odnosu na 2022. godinu povećanje od 0,63% u dolascima i 11,18 % u noćenjima.

|  |  |  |  |
| --- | --- | --- | --- |
| DOLASCI | 2022. | 2023. | INDEX 23./22. |
| Domaći gosti | 1.714 | 2.018 | 117/74 |
| Strani gosti | 10.881 | 10.656 | 97.93 |
| UKUPNO | **12.595** | **12.674** | **100.63** |

Tabela 1: Ostvaren broj dolazaka u razdoblju od 1.1.-31.12.2023 u odnosu na isto razdoblje u 2022. Izvor: eVisitor

|  |  |  |  |
| --- | --- | --- | --- |
| **NOĆENJA** | **2022.** | **2023.** | **INDEX 23./22** |
| **Domaći gosti** | 21.867 | 33.306 | 152.31 |
| **Strani gosti** | 100.212 | 102.417 | 102.20 |
| **UKUPNO** | 122.079 | 135.723 | 111.18 |

Tabela 2: Ostvaren broj noćenja u razdoblju od 1.1.-31.12.2023 u odnosu na isto razdoblje u 2022. Izvor: eVisitor

1. OSTVARENI PRIHODI

1.1. Prihodi od turističke pristojbe

Sukladno Odluci Županijske skupštine Zadarske županije o visini turističke pristojbe za 2023. godinu, paušalni iznos turističke pristojbe po krevetu za osobe koje pružaju ugostiteljske usluge u domaćinstvu iznosi 46,45 €, na obiteljskom poljoprivrednom gospodarstvu po krevetu 26,54 €, te za smještaj u domaćinstvu u kampu i u objektu vrste kamp odmorište ili kamp odmorište robinzonski smještaj 66,36 € po svakoj smještajnoj jedinici dok za osobe koje koriste uslugu noćenja u smještajnom objektu u kojem se obavlja ugostiteljska djelatnost po osobi iznosi 1,33€. Godišnjim programom rada za 2023. planirani su prihodi od turističke pristojbe u iznosu od 53.089,12€, a Izmjenama i dopunama planirali su se iznosi od 42.950,00€ zbog smanjene dinamike uplate.

**Realizacija izvornih prihoda od turističke pristojbe 43.747,99€**

1.2. Prihodi od turističke članarine

# Sukladno propisu kojim se uređuje obavljanje ugostiteljske djelatnosti u 2023. godini visina godišnjeg paušalnog iznosa članarine koju plaća osoba koja pruža ugostiteljske usluge u domaćinstvu ili na obiteljskom poljoprivrednom gospodarstvu, a koja ovisi o broju kreveta u sobi, apartmanu ili kući za odmor iznosi 5,97 €, u kampu i kamp-odmorištu ovisno o broju smještajnih jedinica iznosi 10,62 €, dok za pomoćne ležaje iznosi 2,99 €. Prihodi od turističke članarine planirani su u iznosu od 26.544,56 €, a Izmjenama i dopunama planirali su se iznosi od 19.200,00 €.

# **Realizacija izvornih prihoda od turističke članarine 21.150,34€**

Prihodi iz proračuna općine/grada/županije i državnog proračuna

Planirani prihodi godišnjim programom rada iznosili su 13.272,28€ , a Izmjenama i dopunama planirali su se u iznosu od 20.950€, iznos se odnosi na odobrena sredstva iz proračuna Općine Tkon putem Javnog natječaja za financiranje programa i projekata od interesa za opće dobro koje provode udruge na području Općine Tkon za 2023. godinu 13.550€. Preko Javnog poziva Zadarske županije za organizaciju događanja ostvareni su iznosi 1.500€ za Škraping, te 700€ za Đir po konalu. Iz javnog poziva “Promocija HOP” ostvarili smo iznos od 2.245,44€. Ostali iznos od 1.000€ odnosi se na projekte u kojem je Općina Tkon sudjelovala kao partner.  
Realizacija: 21.945,44€

Prihodi od sustava turističkih zajednica

Planirani prihodi godišnjim programom rada od sustava turističkih zajednica iznosili su 13.272,28€, a Izmjenama i dopunama planirali su se iznosi od 35,234,40€.  
- Iz Fonda za turistički nedovoljno razvijena područja i kontinent, Turistička zajednica općine Tkon je putem prijavljenih projekata ostvarila 31.734,40€ za tri prijavljena projekta.  
- Putem Javnog poziva Turističke zajednice Zadarske županije za dodjelu potpore događanjima u 2023. godini ostvarili smo 1.500,00€ za projekt Škraping.  
- Putem javnog poziva Turističke zajednice Zadarske županije za “Ulaganje u infrastrukturu u svrhu razvoja posebnih oblika turizma” ostvarili smo iznos od 2.000€.

Do povećanja planiranih prihoda došlo je zbog većih prihoda koje smo ostvarili putem tri projekta iz Fonda za turistički nedovoljno razvijena područja i kontinent.

**Realizacija prihoda od sustava turističkih zajednica iznosi 35.262,82€**

**Prihodi od gospodarske djelatnosti**

Sukladno Članku 10. stavak 3. točka 2. Zakona Turistička zajednica smije organizirati manifestacije i priredbe koje pridonose turističkom identitetu destinacije. TZO Tkon planira organizirati manifestaciju Škraping, od čijih kotizacija i usluga sponzorstva planira uprihoditi 13.272,28€. Izmjenama i dopunama nisu se planirali prihodi jer očekivane prihode prebacujemo u drugu kategoriju, točnije u ostale prihode.

**Realizacija prihoda od gospodarske djelatnosti iznosi 0€**

Ostali prihodi

Ostali prihodi odnose se na donacije pravnih i fizičkih osoba, sponzorstva, te kotizacije za (Škraping, Sajam otočnih proizvoda i Susret mopedista).

Planirani prohodi iznosili su 6.636,14€, a izmjenama i dopunama planirali su se iznosi od 38.147,32€.

Do povećanje prihoda došlo je isključivo jer smo kategoriju Škraping prebacili iz Prihoda gospodarskih djelatnosti u ostale prihode.   
Realizacija od ostalih prihoda iznosi 37.509,35€

OSTVARENE AKTIVNOSTI

Pojedinačno planirani zadaci prema ostvarenim aktivnostima:

1. ISTRAŽIVANJE I STRATEŠKO PLANIRANJE

1.1. Izrada strateških/operativnih/komunikacijskih/akcijskih dokumenata

**Opis aktivnosti:** Turistička zajednica Općine Tkon je pružala potporu Turističkoj zajednici Zadarske županije i HTZ-u pri izradi strateških i razvojnih planova turizma na području destinacije.

**Ostvareni cilj aktivnosti:** Razvoj i marketing destinacije kroz izradu strateških i razvojnih planova.

**Nositelji aktivnosti:** TZZŽ, članovi Zadarskog arhipelaga, TZO Tkon

**Realizacija:** **0€**

1.2. Istraživanje i analiza tržišta

**Opis aktivnosti:** Turistička zajednica Općine Tkon je provodila analize te pratila kretanje trendova potrebno za obavljanje svojih zadaća i aktivnosti.

**Ostvareni cilj aktivnosti**: Osiguranost cjelovitije zastupljenosti specifičnih lokalnih interesa kroz jačanje lokalne inicijative.

**Nositelj aktivnosti**: TZO Tkon

**Realizacija**: **0€**

1.3. Mjerenje učinkovitosti promotivnih aktivnosti

**Opis aktivnosti:** Turistička zajednica općine Tkon planira pružiti potporu regionalnoj turističkoj zajednici u provođenju mjerenja učinkovitosti promotivnih aktivnosti, kroz razne ankete potrebne za unapređenje destinacije.

**Ostvareni cilj aktivnosti**: Dobiti povratne informacije potrebne za poboljšanje uvjeta boravka turista.

**Nositelj aktivnosti**: TZO Tkon

**Realizacija**: **0€**

2. RAZVOJ TURISTIČKOG PROIZVODA

2.1. Identifikacija i vrednovanje resursa te strukturiranje turističkih proizvoda

**Opis programa:** Turistička zajednica Općine Tkon je pružila Turističkoj zajednici Zadarske županije potporu u svrhu razvoja turističkih proizvoda kroz projekte:

- Razvoj TOP doživljaja;

-          Razvoj proizvoda ciklo i pješačkog turizma;

-          Welcome labelling obiteljskog smještaja.

Ostvareni cilj aktivnosti: Razvoj i marketing destinacije kroz razvoj turističkih proizvoda

**Nositelj aktivnosti:** TZZŽ, TZO Tkon

Realizacija: 0€

2.2. Sustavi označavanja kvalitete

**Opis programa:** Turistička zajednica Općine Tkon je poticala iznajmljivače na području Općine Tkon na sudjelovanje u projektu označavanja kvalitete (labelling) obiteljskog smještaja „Welcome“ koji provodi Turistička zajednica Zadarske županije.

**Nositelj aktivnosti:** TZZŽ, TZO Tkon

**Realizacija: 0€**

2.3. Podrška razvoju turističkih događanja

**Opis programa:** Turistička zajednica općine Tkon je u 2023. organizirala sportsku manifestaciju Škraping koja je okupila oko 900 natjecatelja iz cijele Hrvatske i šire. Organizacija je uključivala tisak majica, medalja, startnih brojeva, karata, nagrada za natjecatelje, osiguranja utrke, nabavu hrane i pića te prijevoz. Godišnjim programom rada planiralo se na manifestaciju Škraping utrošiti 26.544,56 €, a Izmjenama i dopunama planira se iznos od **28.817,57€**. Sredstva za realizaciju ovog projekta osigurana su putem Javnog natječaja TZZŽ-a za potpore događanjima u iznosu od 1.500,00 € , Javnog natječaja za financiranje programa i projekata od interesa za opće dobro koje provode udruge na području Općine Tkon za 2023. godinu u iznosu od 4.000€, putem javnog poziva Zadarske županije u iznosu od 1.500€, putem Javnog natječaja za dodjelu sredstava za projekte lokalnih turističkih zajednica za turistički nedovoljno razvijena područja i kontinent iz Fonda za turistički nedovoljno razvijena područja i kontinent u iznosu od 11.900,40€ te putem donacija 9.241,55€

**Realizacija: 28.141,55€**

* Voditelj programa: 301,52€
* Trajektni prijevoz: 162,34€
* Najam bine: 960€
* Najam ozvučenja i rasvjete: 1.000€
* Najam šatora: 562,50€
* Fotografske usluge: 650€
* Dežurstvo HGSS-a: 1.000€
* Dežurstvo liječnika: 302,39€
* Promidžba kluba treking liga: 800€
* Oglašavanje na portalima: 331,81€
* Opće oglašavanje: 941,26€
* Održavanje internet stranice: 421,73€
* Sustav za elektronsko mjerenje vremena: 1.246,25€
* Ugostiteljske usluge, ručak za natjecatelje: 7.882€
* Majice, medalje, karte i ostali promotivni materijali: 8.864,31€
* Razni materijali za Škraping: 1.070,44€
* Autobusni prijevoz: 995€
* Ronilačke usluge: 170€
* Najam smještaja: 280€
* Zagrijavanje pred trening: 200€

**Đir po konalu** – regata starih drvenih brodova na latinsko idro i trevu. Sredstva za realizaciju projekta osigurana su putem Javnog natječaja za financiranje programa i projekata od interesa za opće dobro koje provode udruge na području Općine Tkon za 2023. godinu u iznosu od 1.400€, te iz Javnog poziva Zadarske županije 700€

**Realizacija: 3.391,46€**

* Najam šatora:750€
* Majice, medalje, karte i ostali promotivni materijali: 1.567,20€
* Nabava prehrambenih proizvoda za sudionike: 874,26€
* Nastup mažoretkinja: 200€

**Predstave za djecu** **i odrasle** **i filmske projekcije** - održavale su se više puta tijekom sezone, a sredstva za realizaciju projekta financirana su vlastitim sredstvima planiranim Godišnjim programom rada.

**Realizacija**: **3.792,72€**

* Kazalište Z Produkcija: 550€
* Klaun Šarenko i prijatelji : 1.100€
* Cirkus Malik: 600€
* Tontorino cirkus: 392,72€
* Filmske projekcije: 1.150€

**Susreta klapa-** tradicionalno se održava svake godine u kolovozu u Tkonu, a okuplja preko 10 klapa iz Hrvatske, Sredstva za realizaciju programa u iznosu od 1.100€ su osigurana putem Javnog natječaja za financiranje programa i projekata od interesa za opće dobro koje provode udruge na području Općine Tkon za 2023. godinu.

**Realizacija:** **2.844€**

* Ugostiteljske usluge za sudionike: 2.140€
* Smještaj: 190€
* Putni trošak klape: 375€
* Ostali troškovi: 139€

**Sajam otočnih proizvoda**- održava se kao popratni program uz manifestaciju Škraping, te svakog četvrtka tijekom ljetnih mjeseci.

**Realizacija: 1.900,03€**

* Razglas :1089,46€
* WEB hosting: 85,57€
* Ugostiteljske usluge:725€

**Koncerti zabavne glazbe „Kunjsko lito“ –** tokom sezone održani su mnogobrojnikoncerti zabavne i tradicionalne glazbe kojima su se obilježili važni datumi RH i Općine Tkon, poput Dana pobjede i domovinske zahvalnosti, Dana Općine Tkon i Ribarske noći.

Sredstva za realizaciju programa „Kunjsko lito“ osigurana su u iznosu od 7050 € putem Javnog natječaja za financiranje programa i projekata od interesa za opće dobro koje provode udruge na području Općine Tkon za 2023. godinu, putem Javnog natječaja za dodjelu sredstava za projekte lokalnih turističkih zajednica za turistički nedovoljno razvijena područja i kontinent iz Fonda za turistički nedovoljno razvijena područja i kontinent u iznosu od 14.875,50€ u sklopu projekta „Kunjsko lito“, te putem donacija 2.440 €. Ostatak utrošenih sredstava osiguran je vlastitim sredstvima u iznosu od 9.747,04€.

* Kunjska fešta 2.650€
* Dan Općine: 4.070€
* Ribarska noć: 20.370€
* Ugrinska noć: 1.702€
* Gastro večer : 3.475,96€
* Ostali troškovi potrebni za realizaciju manifestacije: 1.056,16€
* Zamp: 1.214,98€

**Realizacija**: **34.539,10€**

**Advent u Kunu -** uoči Božićnih blagdana organiziran je Advent u Kunu na kojem su organizirane kazališne predstave, brojne radionice izrade božićnih ukrasa, kolača i dr.

* Kazališne predstave:1.950€
* Razni potrošni materijali: 114,48€
* Nastup grupe: 1291,77€
* Klaun Spartanko 600€
* Magic show: 860€
* Zamp: 56,95€

**Realizacija: 4.873,20€**

**Maškare:**

* Klaun Šarenko: 550€
* Potrošni materijal: 26,56€

**Realizacija: 576,56€**

**Susret mopedista –** u Tkonu je organiziran prvi Susret mopedista na kojem je sudjelovalo je 190 mopedista iz Slovenije. Sredstva za realizaciju projekta ostvarena su putem donacije kluba Društvo starodobnih vozil Iskreni mopedisti u iznosu od 4.920€.

* Ugostiteljske usluge: 2.040€
* Nabava majica za sudionike: 1.397,34€
* Namirnice za organizaciju manifestacije: 835,34€

**Realizacija: 4.272,68€**

**Ostvareni cilj aktivnosti:** Povećanje atraktivnosti destinacije te poboljšanje uvjeta boravka turista na području Općine Tkon.

**Nositelj aktivnosti:** TZO Tkon

**Ukupna realizacija u kategoriji podrška razvoju turističkih događanja: 84.331,30€**

2.4. Turistička infrastruktura

**Opis programa:** Turistička zajednica Općine Tkon je pružala podršku Općini Tkon i komunalnom poduzeću Orlić d.o.o. prilikom upravljanja turističkom infrastrukturom. Planirani troškovi Godišnjim programom rada iznosili su 0€.

**Ostvareni cilj aktivnosti:** Poboljšanje uvjeta boravka turista u destinaciji

**Nositelj aktivnosti:** TZO Tkon

**Realizacija: 0€**

2.5. Podrška turističkoj industriji

**Opis programa:** Turistička zajednica općine Tkon je pružila maksimalnu podršku subjektima na području Općine Tkon u organizaciji raznih događanja bez financijske pomoći.

**Nositelj aktivnosti:** TZO Tkon

**Realizacija: 0€**

3. KOMUNIKACIJA I OGLAŠAVANJE

3.1. Sajmovi, posebne prezentacije i poslovne radionice

**Opis programa:** TZO Tkon je pružala maksimalnu asistenciju Turističkoj zajednici Zadarske županije prilikom nastupa na sajmovima te prilikom prezentacija turističke ponude destinacije.

Turistička zajednica općine Tkon je sudjelovala na sajmu Alpe Adria u Ljubljani u svrhu promoviranja manifestacije Škraping i naše turističke destinacije.  
Također, sudjelovala je i na Danima turizma u Rovinju.

**Ostvareni cilj aktivnosti:** Razvoj i marketing

**Nositelj aktivnosti:** TZZŽ, TZO Tkon

**Realizacija: 801,51€**

3.2. Suradnja s organizatorima putovanja

**Opis programa:** Turistička zajednica Općine Tkon je pružila podršku Turističkoj zajednici Zadarske županije i HTZ-u o prihvatu novinara, predstavnika organizatora putovanja i agenata na studijskim putovanjima koji odgovaraju turističkim proizvodima destinacije u vidu podrške bez troškova (planiranje, vođenje od strane osoblja TZ-a, najave za obilazak idr.). Ista će se odraditi u suglasju i partnerstvu s lokalnim pružateljima usluga.

**Ostvareni cilj aktivnosti**: Pružanje dodatne vidljivosti destinacije u stranim medijima, kao i kod profesionalnog prodajnog osoblja i agenata.

**Nositelj aktivnosti:** TZZŽ, TZO Tkon

**Realizacija: 0€**

3.3. Kreiranje promotivnog materijala

**Opis programa**: Planirani iznos GPR-a je umanjen Izmjenama i dopunama jer je odrađen samo retisak (301,20€) i prijevod postojeće karte (149,31€). U sklopu projekta Zadar Archipelago izrađene su nove biciklističke i pješačke karte koje su se financirale putem Fonda za udružene turističke zajednice.

**Ostvareni cilj aktivnosti**: Bolja vidljivost destinacije

**Nositelj aktivnosti**: TZO Tkon

**Realizacija: 450,51€**

3.4. Internetske stranice

**Opis aktivnosti:** Izmjenama i dopunama smanjeni su planirani troškovi vođenja web stranice na 139,69€, jer je TZO Tkon preuzeo vođenje iste. Ostatak troškova odnosi se na Security projekt održavanja web kamere za snimku mjesta (975,48€)..

**Ostvareni cilj aktivnosti**: Upravljanje sadržajem na internetskim stranicama

**Nositelj aktivnosti**: TZO TKON

**Realizacija**: **1.115,17€**

3.5. Kreiranje i upravljanje bazama turističkih podataka

Opis aktivnosti: TZO Tkon je planirala utrošiti 398,17 € na kreiranje i uspostavljanje detaljne turističke baze podataka o ponudi i potražnji na području Općine Tkon, međutim planirani troškovi GDP-om nisu realizirani.

**Ostvareni cilj aktivnosti**: Stvaranje baze podataka u svrhu marketinga destinacije.

**Nositelj aktivnosti**: Turistička zajednica Općine Tkon

**Realizacija: 0€**

3.6. Turističko – informativne aktivnosti

Opis aktivnosti: Projektom „Povećanje konkurentnosti i razine kvalitete ponude obiteljskog turizma - Zeleni Kun“ omogućili smo bolju tržišnu prepoznatljivost ponude obiteljskog smještaja unapređenjem kvalitete. Sredstva za realizaciju projekta osigurana su iz Fonda za turistički nedovoljno razvijena područja i kontinent u iznosu od 4.958,50€, te 1.050€ od subjekata partnera projekta. Kroz projekt nabavili smo 5 svlačionica za plaže koje sadržavaju atraktivne fotografije i eko poruke o odgovornom ponašanju prema okolišu. Svlačionice će biti postavljene u 2024. godinu na plažu Ugrinić, Mrvisko, Južnu plažu, Studenac i Poljane.

U sklopu projekta u travnju smo organizirali događaj „ Pazi što jedeš“ u suradnji sa Sveučilištem u Zadru povodom 10. godišnjice mediteranske prehrane. U projekt su bili uključeni lokalni OPG - ovi koji su svojim prehrambenim proizvodima predstavili otočna autohtonajela.  
Ukupni utrošeni troškovi za navedeni projekt:

* Izrada konstrukcije za kabinu za presvlačenje i izrada zaštitne cerade iznosi 4.375€
* Grafički dizajn i priprema banera za svlačionice 533,67€
* Otkup HOP poizvoda 81€

Ostvareni cilj aktivnosti: Razvoj i marketing destinacije kroz razvoj turističkih proizvoda

Realizacija projekta „Povećanje konkurentnosti i razine kvalitete ponude obiteljskog turizma - Zeleni Kun“ iznosi 4.908,67€

Osim navedenog postavljen je i svjetleći reklamni totem na ulazu u trajektnu luku, a sredstva u iznosu od 2.000€ osigurana su putem Javnog natječaja Turističke zajednice Zadarske županije za projekt „Ulaganje u infrastrukturu u svrhu razvoja posebnih oblika turizma”, dok je ostatak sredstava osiguran iz vlastitih sredstava.

Realizacija projekta “Ulaganje u infrastrukturu u svrhu razvoja posebnih oblika turizma” iznosi 2500€.

U kategoriju turističko – informativne aktivnosti ulazi i trošak plaća zaposlenica u TIC-u u iznosu od 22.584,43€

**Nositelj aktivnosti:** TZO Tkon

**Ukupna realizacija u kategoriji turističko – informativne aktivnosti iznosi 29.993,10€**

3.7. Marketinške i poslovne suradnje

**Opis programa:** Oglašavanje u promotivnim kampanjama javnog i privatnog sektora (udruženo oglašavanje s avio-prijevoznikom aviokompanije Ryanair) provodilo se u suradnji s Turističkom zajednicom Zadarske županije. Utrošena sredstva za realizaciju su u iznosu od 1694,63€.Također, Turistička zajednica općine Tkon udružila se sa Zadarskim otocima u svrhu razvitka projekta Zadar Archipelago. Projekt je financiran preko Fonda za udružene turističke zajednice koje dodjeljuje HTZ. Za realizaciju samog projekta iz vlastitih sredstava utrošeno je za vođenje web stranice te za vođenje kooordinatora u iznosu od 1305,48€

**Ostvareni cilj aktivnosti:** Implementacija marketinških aktivnosti

**Nositelj aktivnosti:** TZZŽ, TZO TKON

**Realizacija: 3000,11€**

4. DESTINACIJSKI MENADŽMENT

4.1. Turistički informacijski sustavi i aplikacije/eVisitor

**Opis aktivnosti**: Turistička zajednica Općine Tkon je sudjelovala u razvoju i upravljanju sustavom eVisitor i ostalim turističkim informacijskim sustavima sukladno uputama Hrvatske turističke zajednice.

**Ostvareni cilj aktivnosti**: Razvoj i marketing

**Nositelj aktivnosti**: TZO TKON

**Realizacija: 0€**

4.2. Upravljanje kvalitetom u destinaciji

**Opis aktivnosti**: Turistička zajednica Općine Tkon kontinuirano provodi nagrađivanje malih proizvođača – izlagača na Sajmu otočnog proizvoda za uspješnost u proizvodnji i kao primjer dobre prakse. Za realizaciju navedenih aktivnosti nisu se utrošila planirana sredstva. Također, TZO Tkon je pružao asistenciju Turističkoj zajednici Zadarske županije i HTZ-u u sustavu nagrađivanja i priznanja postignuća u turizmu, a u svrhu razvoja izvrsnosti.

**Ostvareni cilj aktivnosti:** Razvoj i marketing

**Nositelj aktivnosti**: Turistička zajednica općine Tkon

**Realizacija: 0€**

4.3. Poticanje na očuvanje i uređenje okoliša

Opis aktivnosti: Održana je akcija čišćenja podmorja u sklopu projekta „Osvijesti se na Pašmanu“ te su nabavljeni potrebni materijali za obnovu drvenog mosta na plaži Poljane.

**Ostvareni cilj aktivnosti**: Poboljšanje uvjeta boravka turista u destinaciji te razvijanje svijesti o važnosti i gospodarskim, društvenim i drugim učincima turizma, kao i potrebi i važnosti očuvanja i unapređenja svih elemenata turističke resursne osnove određene destinacije, a osobito zaštite okoliša, kao i prirodne i kulturne baštine sukladno načelima održivog razvoja.

**Nositelj aktivnosti**: TZO Tkon, Općina Tkon, Orlić d.o.o.

**Realizacija: 313€**

5. ČLANSTVO U STRUKOVNIM ORGANIZACIJAMA

5.1. Međunarodne strukovne i sl. organizacije

Turistička zajednica općine Tkon nije član međunarodnih strukovnih i sl. organizacija.

5.2. Domaće strukovne i sl. organizacije

Turistička zajednica općine Tkon nije član domaćih strukovnih i sl. organizacija.

6. ADMINISTRATIVNI POSLOVI

6.1. Plaće

Godišnjim programom rada planiran je iznos od 19.908,42€, dok Izmjenama i dopunama iznos je povećan te je iznosio 20.000€.

**Realizacija**: **19.956,13€**

6.2. Materijalni troškovi

Potreba za dodatnim uredskim i potrošnim materijalom dovela je do povećanih ulaznih troškova. Turistički ured odnosi se na administrativni dio Turističke zajednice, a osim tog dijela, Turistički ured obuhvaća i Turističko informativni centar. Osnovna zadaća Turističko informativnog centra je prikupljanje, ažuriranje, obrada i distribucija turističkih informacija, počevši od informiranja gostiju o turističkoj ponudi pa do informacija o manifestacijama, spomenicima, plažama, gastronomiji itd. Kako bi turistički ured funkcionirao, realiziraju se troškovi za usluge telefona, pošte, računalne usluge, uredski materijal, računovodstvene usluge, higijenske potrepštine, materijale za čišćenje i održavanje i nabavku sitnog inventara.

**Realizacija:** **9742,69€**

**7. REZERVA**

Planirani iznos rezerve iznosit će 0€

**8. POKRIVANJE MANJKA PRIHODA IZ PRETHODNE GODINE**

Prihodima ostvarenima u 2023. godini pokrili smo 95 % manjka prihoda nad rashodima iz prethodnih godina.

Prema izvršenju financijskog plana, koji je izrađen sukladno Zakonu o turističkim zajednicama i promicanju hrvatskog turizma ostvaren je manjak prihoda u iznosu 544€.

Amortizacija u iznosu od 2.610,13€ nije uključena u tablicu financijskog plana izrađenog sukladno Zakonu o turističkim zajednicama i promicanju hrvatskog turizma (Narodne novine br. 52/19 i 42/20) budući se ne radi o izdacima navedenim u članku 57. stavak 3. Zakona o turističkim zajednicama i promicanju hrvatskog turizma (Narodne novine br. 52/19 i 42/20). Navedeni iznos uključen je prilikom izrade financijskog plana sukladno propisima kojima se uređuje financijsko poslovanje i računovodstvo neprofitnih organizacija, a u skladu sa člankom 58. Zakona o turističkim zajednicama i promicanju hrvatskog turizma (Narodne novine br. 52/19 i 42/20).

TZO Tkon

Direktorica

Jelena Ugrinić

U Tkonu, 28. ožujka 2024.

KLASA: 021-01/24-01/9

URBROJ: 2198/24-4